RESOLUCIÓN do 25 de xaneiro de 2005 pola que se acorda a cesión en propiedade dun vehículo a favor da Cruz Vermella Española en Galicia.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 03/02/2005

O Servizo Galego de Promoción da Igualdade do Home e da Muller no ano 2004, en execución do Proxecto Isadora, da Iniciativa Comunitaria Interreg IIIA, Galicia-Norte de Portugal, adquiriu unha unidade móbil para a atención de mulleres prostituídas na zona sur de Galicia.
Con data do 26 de novembro de 2004, asinouse un convenio de colaboración coa entidade sen ánimo de lucro Cruz Vermella Española en Galicia para a execución de parte do Proxecto Isadora da Iniciativa Comunitaria Interreg IIIA, Galicia-Norte de Portugal.
Tendo en conta a colaboración desta entidade e o seu labor na atención de mulleres prostituídas prevista no Proxecto Isadora, para a continuación del, considérase conveniente a cesión da unidade móbil á entidade Cruz Vermella Española en Galicia co fin de manter o servizo de atención a mulleres prostituídas na zona fronteiriza galega.
Esta cesión dun ben moble esta permitida pola Lei 3/1985, do patrimonio da comunidade autónoma, sempre que se dedique a fins de utilidade pública ou interese social, exixindo o Decreto 50/1989, polo que se aproba o regulamento da citada Lei 3/1985, que a orde de cesión exprese a finalidade concreta á cal a entidade beneficiaria debe destinar os bens, así como as súas condicións.
Na súa virtude, e en uso das facultades que teño atribuídas,
DISPOÑO:
Artigo 1º.-Obxecto.
O obxecto desta resolución é acordar a cesión en propiedade dun vehículo furgón marca Volkswagen, modelo LT 35 BL/TA 2.5 TDI 109 cv, número de bastidor: WV1ZZZ2DZ5H006926, matrícula 4434-DDM, de cor branca, transformado para unidade móbil de atención ás mulleres, a favor da Cruz Vermella Española en Galicia.
Artigo 2º.-Condicións da cesión.
A cesión queda sometida ás seguintes cláusulas:
a) O ben cedido destinarase á colaboración e cooperación en materia de atención a mulleres vítimas de violencia (principalmente á sufrida polo colectivo de mulleres prostituídas segundo o previsto no convenio de colaboración asinado o 26 de novembro de 2004 entre a dita entidade e este organismo), tal e como exixe o artigo 35 bis da Lei 3/1985, do patrimonio da Comunidade Autónoma, e o artigo 96 bis do Decreto 50/1989 polo que se aproba o seu regulamento.
b) Os gastos de seguros, impostos e outros gastos derivados do uso do vehículo serán por conta de Cruz Vermella Española en Galicia.
Artigo 3º.-Formalización da cesión.
A cesión formalizarase mediante acta subscrita pola directora xeral deste organismo ou funcionario en que
delegue, e polo representante legal ou persoa en que delegue, da Cruz Vermella Española en Galicia.
Artigo 4º.-Facultades de control, vixilancia e reversión.
1. Se o ben non se aplicase ao fin sinalado ou deixase de estalo con posterioridade, se se descoidase ou utilizase con grave quebrantamento, ou se incumprisen as condicións do acordo, considerarase resolta a cesión e os bens reverterán á comunidade autónoma, que terá dereito a percibir, logo de taxación pericial, o valor dos detrimentos ou das deterioracións que experimentasen.
2. Ao organismo cedente corresponderanlle as facultades de control e vixilancia da cesión, así como, se é o caso, a resolución dos expedientes de reversión.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2005.
Marta González Vázquez
Directora xeral do Servizo Galego de Promoción
da Igualdade do Home e da Muller